Rikunarita-ORG/Wikinium huggingface dataset:
# Wikispecies

Wikispecies|  |
| Tipe webwerf | Wiki |
| Beskikbaar in | Meertalig, hoofsaaklik Engelstalig |
| Eienaars | Wikimedia-stigting |
| URL |  |
| Registrasie | Opsioneel |
| Huidige status | Aktief |

**Wikispecies** is 'n projek van die Wikimedia-stigting wat op 13 September 2004 geloods is. Die doel van die webwerf is om 'n wetenskaplike klassifikasie en beskrywing van plante, diere en ander organismes beskikbaar te stel. Omrede Wikipedia volgens beleid nie oorspronklike navorsing toelaat nie, kan sulke inligting nie hier gepubliseer word nie.

Die werf se leuse is: "*Wikispecies is free. Because life is public domain!*" (Wikispesies is gratis, omdat die lewe openbare grondgebied is!).

Wikispecies is in meer as 131 verskillende tale beskikbaar.

## Eksterne skakels

* (en)  Main page of Wikispecies
* (af)  Tuisblad van Wikispecies

|  |  |  |  |
| --- | --- | --- | --- |
|  | Wikimedia Stigting |  |  |
|
Projekte: Broeikas | Commons | Meta-Wiki | Wikibooks | Wikidata | Wikinews | Wikipedia | Wikiquote | Wikisource | Wikispecies | Wikiversity | Wikivoyage | WikiWoordeboek
Sien ook: Wiki | MediaWiki | QRpedia |
# Wikidata

Wikidata|  |
|  |
| Tipe webwerf | Wiki |
| Beskikbaar in | Veeltalig |
| Eienaars | Wikimedia Stigting |
| URL | www.wikidata.org |
| Registrasie | Opsioneel |
| Huidige status | In wording |

**Wikidata** is 'n projek van die Wikimedia-stigting wat 'n ​​gesamentlik bewerkbare databasis ter ondersteuning van Wikipedia daarstel. Die projek is deur Wikimedia Duitsland begin en bied 'n gemeenskaplike bron van bepaalde tipes data, soos interwiki-skakels en geboortedata, wat in artikels op Wikipedia en elders gebruik kan word. Dit kan met Wikimedia Commons vergelyk word, maar voorsien data instede van media-lêers aan al Wikipedia se projekte.

Die bou van die projek word met donasies van die *Allen Institute for Artificial Intelligence*, die *Gordon and Betty Moore Foundation* en Google Inc. gefinansier, wat 'n totale bedrag van € 1,3 miljoen bewillig het.

Die webwerf is 'n tipiese wiki wat deur enige persoon opgedateer kan word. Dit is ontwerp om veeltalig te wees en deur mense sowel as masjiene gelees te kan word.

Wikidata is die eerste nuwe projek van die Wikimedia-stigting sedert 2006 toe Wikiversity opgestel is.

## Sien ook

* BabelNet
* DBPedia
* Freebase
* Semantic MediaWiki

## Verwysings

## Eksterne skakels

* Wikidata se webtuiste

|  |  |  |  |
| --- | --- | --- | --- |
|  | Wikimedia Stigting |  |  |
|
Projekte: Broeikas | Commons | Meta-Wiki | Wikibooks | Wikidata | Wikinews | Wikipedia | Wikiquote | Wikisource | Wikispecies | Wikiversity | Wikivoyage | WikiWoordeboek
Sien ook: Wiki | MediaWiki | QRpedia |
# Australiese Plantnaamindeks

Die **Australiese Plantnaamindeks** (APNI) is ’n aanlyn databasis wat inligting oor die wetenskaplike name van al die vaatplante in Australië versamel. Dit dek alle plantname wat in Australië gepubliseer is, sowel as name van Australiese plante wat oorsee gepubliseer is.

APNI verskaf nie self beskrywings of taksonomiese inligting oor plante nie. In plaas daarvan bied dit bibliografiese en nomenklatoriese inligting oor plantname, insluitend besonderhede van hul eerste publikasie.

Die databasis word deur die Australiese Nasionale Herbarium bestuur en word deur organisasies soos die *Australian Biological Resources Study* (ABRS) en die *National Herbarium of New South Wales* bygehou. Die databasis is bedoel om navorsers, plantkundiges en die publiek te help om akkurate en gestandaardiseerde plantname te vind.

Die databasis sluit die volgende in:

* Wetenskaplike name van Australiese plante
* Besonderhede van waar en wanneer name gepubliseer is
* Sinonieme (verskillende name vir dieselfde plant)
* Verwysings na relevante wetenskaplike literatuur

APNI is deel van ’n groter stel hulpbronne wat fokus op Australiese biodiversiteit en dit word dikwels saam met die *Australian Plant Census* (APC) gebruik, wat ’n gekeurde lys van aanvaarde plantname bied.

Die databasis is bedoel om ’n omvattende en betroubare bron van plantname vir Australië te wees en om konsekwentheid in plantbenaming in Australië te bevorder.

## Verwysings
# Genusgroep

'n **Genusgroep**, **tak** of **tribus** is 'n taksonomiese rang tussen subfamilie en genus, of 'n takson in die rang.
Hierdie rang word gebruik om groot subfamilies verder op te deel.
# Siergewas

Tulpe as siergewas
'n **Siergewas** is 'n gewas wat vir dekoratiewe doeleindes verbou word.

Die verbou van siergewasse is 'n belangrike vorm van landbou waarin miljarde dollars verdien word. In die VSA alleen het verkope $31,1 miljard in 2015 beloop. 46% daarvan behels tuinplante en grasse, 34% behels snyblomme, en 20% kamerplante. Ander lande waar dit 'n groot rol speel is Nederland met sy tulpe en hiasinte.

In Suid-Afrika word siergewasse ook verbou. 'n Deel daarvan is plante en blomme wat nie inheems is nie, soos rose, krisante, angeliere of grasse. Angeliere uit Suid-Afrika is 'n gewilde invoerproduk in die Midde-Ooste. 'n Ander deel behels die kweek of oes van wilde fynbosblomme. Proteas word dikwels as 'n tipies Suid-Afrikaanse produk beskou. Hulle word egter vandag oor die wêreld heen verbou.

## Verwysings
# Binomiale naam

In biologie is **binomiale name** die formele metode waarvolgens spesies se name gegee word. Soos die woord "binomiaal" suggereer, word die wetenskaplike naam van 'n spesie gevorm deur die kombinasie van twee terme: die genus naam en die spesie beskrywer. Alhoewel die fynere detail kan verskil, is daar seker aspekte wat universeel aangeneem word:

* Wetenskaplike name word gewoonlik kursief gedruk of getik, soos *Homo sapiens*. As dit met die hand geskryf word behoort dit onderstreep te word.
* Die eerste term (genusnaam / geslagnaam / generiese naam) word altyd met 'n hoofletter geskryf, terwyl die beskrywer nie met 'n hoofletter geskryf word nie al is dit afkomstig van 'n eienaam. Byvoorbeeld, *Canis lupus* of *Anthus hodgsoni*. (Maar let daarop dat dit 'n moderne gebruik is: Linnaeus het altyd die spesifieke beskrywer met 'n hoofletter geskryf, en tot die vroeë 20ste eeu was dit algemene gebruik om die spesifieke beskrywer met 'n hoofletter te skryf as dit van 'n eienaam afkomstig was.)
* Wanneer dit saam met 'n gewone naam gebruik word, word die wetenskaplike naam gewoonlik agterna in hakkies geskryf, byvoorbeeld, "die Huismossie (*Passer domesticus*) is bedreig."
* Die wetenskaplike naam behoort in die algemeen voluit geskryf word wanneer dit vir die eerste keer gebruik word of as verskeie spesies van die selfde genus in 'n referaat of verslaggelys of bespreek word. Dit kan afgekort word deur slegs die aanvanklike letter (en 'n punt) vir die genus te gebruik; byvoorbeeld *Canis lupus* word *C. lupus*. In uitsonderlike gevalle het die afkorting tot meer algemene gebruik versprei — byvoorbeeld die bakterie *Escherichia coli* word gereeld slegs *E. coli* genoem, en *Tyrannosaurus rex* is moontlik meer bekend as *T. rex*.
* Die afkorting "sp." (of "spec.") word gebruik wanneer die werklike spesifieke naam nie bekend is nie: byvoorbeeld *Canis sp.* dui "'n spesie van die genus Canis" aan. Die afkorting "spp." (meervoud) dui "verskeie onbekende spesies" aan.
* Die afkorting "cf." word gebruik wanneer die indentifikasie nie bevestig is nie: byvoorbeeld *Corvus cf. splendens* dui aan dat daar twyfel oor die spesie bestaan.
# Kanariese Eilande

**Outonome Gemeenskap van die Kanariese EilandeComunidad Autónoma de Canarias (Spaans)|

|  |  |
| --- | --- |
|  |  |
| Vlag | Wapen |

 |
|  |
| Hoofstede | Santa Cruz de Tenerife Las Palmas de Gran Canaria |
| Oppervlak  – Totaal  – % van Spanje | Gelys 13de  7 447 vk km  1,5% |
| Bevolking  – Totaal (2025 skatting)  – % van Spanje  – Bevolkingsdigtheid | Gelys 7de  2 258 219  4,5%  303/vk km |
| Statuut van Selfregering | 16 Augustus 1982 |
| ISO 3166-2 | ES-CN |
| Parlementêre verteenwoordiging  – Setels in die Spaanse Kongres  – Setels in die Spaanse Senaat |  14  2 (benoem deur outonome regering) 3 vir Tenerife, 3 vir Gran canaria, een vir elkeen van die ander eilande=13 |
| President | Adán Martín Menis (CC) |
| [gobiernodecanarias.org/ Gobierno de Canarias] |

Die **Kanariese Eilande** (Spaans: *Islas Canarias*) (28° 06'N, 15° 24'W) is 'n eilandgroep van die Koninkryk van Spanje wat bestaan uit sewe eilande van vulkaniese oorsprong in die Atlantiese Oseaan. Dit is geleë naby die noordwestelike kus van Afrika (Marokko en Wes-Sahara). Dit vorm 'n outonome gewes van Spanje.

Nasa-Satellietbeeld van die Kanariese Eilande
Kaart van die Kanariese Eilande
Die naam is waarskynlik afkomstig van 'n Noord-Afrikaanse stam, (die Canarii), of moontlik die Latynse term *Insularia Canaria* wat Eiland van die Honde beteken, 'n naam wat aanvanklik slegs op die eiland Gran Canaria van toepassing was. Daar word geglo dat die hoë bevolking van 'n endemiese spesie groot en kwaai honde die kenmerk was wat die paar antieke Romeine, wat per see kontak met die eiland bewerkstellig het, die meeste opgeval het.

Die Kanariese Eilande is die enigste Outonome Gemeenskap van Spanje met twee hoofstede: Santa Cruz de Tenerife en Las Palmas de Gran Canaria. Saam met die Asore, Kaap Verde en die Madeiraeilande vorm die Kanariese Eilande 'n eie biogeografiese streek, Makaronesië, wat – ten spyte van die lang afstande – ooreenkomste tussen die eilande se fauna en flora toon.

## Eilande

* Tenerife
* Fuerteventura
* Gran Canaria
* Lanzarote
* La Palma
* La Gomera
* El Hierro

## Bibliografie

* Green, Lawrence G.: South African beachcomber. Memories of the people of the shore and the stories they told; sand and dunes and treasure, seabirds and creatures of the sea; and personal impressions of certain islands in African waters. Kaapstad: Howard B. Timmins, 1958.

## Eksterne skakels

* Wikimedia Commons het meer media in die kategorie Kanariese Eilande.
* (en)  Toerisme-inligting oor Kanariese Eilande op Wikivoyage
* (es)  Amptelike webwerf
* (en)  "Canary Islands". Encyclopædia Britannica. Besoek op 5 Augustus 2019.
# Ascension (eiland)

**AscensionAscension Island**|

|  |  |
| --- | --- |
|  |  |
| Vlag
 | Wapen
 |

 |
| Volkslied: *God Save the Queen*  |
|  |
| **Hoofstad** | Georgetown
﻿ / ﻿ |
| **Grootste stad** | Georgetown |
| **Amptelike tale** | Engels |
| **Regering** • Monarg • Goewerneur • Administrateur | Parlementêre demokrasie binne ’n grondwetlike monargie Elizabeth II Mark Capes Marc Holland |
| **Onafhanklikheid** Vorming • Eerste vestiging • Afhanklikheid van Sint Helena • Huidige grondwet |  Britse oorsese gebied 1815 12 September 1922 1 September 2009 |
| **Oppervlakte**  - Totaal    - Water (%) |   88 km2  (219de) 34 myl2 0 |
| **Bevolking**  - 2008-skatting  - Digtheid |   880 (-) 10 / km2 25,9 / myl2 |
| **Geldeenheid** | Sint Heleense pond (`SHP`) |
| **Tydsone**  - Somertyd | GMT (UTC±0) nie toegepas nie (UTC±0) |
| **Internet-TLD** | .ac |
| **Skakelkode** | +247 |

Topografiese kaart van Ascension
Landskap op Ascension
**Ascension** (Engels: *Ascension Island*) is 'n eiland in die suidelike Atlantiese Oseaan met 'n bevolking van 880 en 'n oppervlakte van 88 km². Ascension vorm saam met Sint Helena en Tristan da Cunha die Britse oorsese gebied Sint Helena, Ascension en Tristan da Cunha. Die hoofstad en grootste stad is Georgetown.

## Bronne

* (en)  "Ascension". Encyclopædia Britannica. Besoek op 23 Augustus 2020.
* Green, Lawrence G.: South African beachcomber. Memories of the people of the shore and the stories they told; sand and dunes and treasure, seabirds and creatures of the sea; and personal impressions of certain islands in African waters. Kaapstad: Howard B. Timmins, 1958.

## Eksterne skakels

* Wikimedia Commons het meer media in die kategorie Ascension (eiland).
* (en)  Toerisme-inligting oor Ascension op Wikivoyage
* (en)  Amptelike webwerf
# Alkohol

Die hidroksiel (OH) funksionele groep in 'n alkohol-molekule.
Bal-en-stok model van die hidroksiel (OH) funksionele groep in 'n alkohol-molekule.
**Alkohol** is 'n koolwaterstofderivaat ('n organiese koolwaterstofverbinding wat ook ander elemente as koolstof (C) en waterstof (H) bevat) met die kenmerkende -OH-groep (hidroksielgroep) wat aan 'n koolstofatoom verbind is, en wat die algemene formule CnH2n+1OH of CnH2n+2O het. Die IUPAC-name van verbindings in hierdie homoloë reeks word van die ooreenstemmende alkane afgelei; die *-aan*-agtervoegsel word bloot met *-anol* vervang. Alkohole met twee of drie OH-groepe word onderskeidelik *diole* en *triole* genoem.

Alkohole kan word onderverdeel in drie kategorieë:

* Primêre alkohole: 'n Alkohol waarvan die C-atoom wat aan die OH-groep verbind is, met slegs een ander C-atoom verbind is.
* Sekondêre alkohole: 'n Alkohol waarvan die C-atoom wat aan die OH-groep verbind is, met twee ander C-atome verbind is.
* Tersiêre alkohole: 'n Alkohol waarvan die C-atoom wat aan die OH-groep verbind is, met drie ander C-atome verbind is.

## Voorbeelde

Die bekendste alkohol is etanol wat voorkom in wyn, bier ens en dikwels verstaan word onder die naam "alkohol". Andere bekende voorbeelde is metanol, propanol, isopropanol.

## Fisiese eienskappe

### Oplosbaarheid

Alkhole bevat 'n polêre OH-groep en 'n nie-polêre alkielgroep. Alkoholkettings tot by butanol (C4H8OH) is in water oplosbaar — langerkettingalkohole is nie in water oplosbaar nie, aangesien die nie-polêre alkielgedeelte van die verbinding dominant is en nie-polêre stowwe nie in water kan oplos nie. Alkohole met vertakte alkielgroepe is meer oplosbaar in water as minder vertakte kettings. 'n Tersiêre alkohol is byvoorbeeld meer oplosbaar in water as 'n primêre alkohol.

Wanneer alkohole in water oplos, ioniseer hulle nie. Die oplossing bly neutraal.

## Kookpunte

Aangesien alkohole beide waterstofbinding en Vanderwaalskragte het, is hul kookpunte hoër as die ooreenstemmende alkane, wat slegs Vanderwaalskragte het. Aangesien alkohole met vertakte kettings se Vanderwaalskragte swakker word, is hul kookpunte laer.

## Sien ook

* Foeselolie

## Eksterne skakels

* Wikiwoordeboek het 'n inskrywing vir alkohol.
# Alkaloïede

Die eerste individuele alkaloïed, morfien, is in 1804 van die opiumpapaver (*Papaver somniferum*) geïsoleer.
Chemiese struktuur van efedrien.
Chemiese struktuur van kafeïen
**Alkaloïede** is 'n klas basiese, natuurlik voorkomende organiese verbindings wat ten minste een stikstofatoom bevat. Hierdie groep bevat ook 'n aantal verwante verbindings met neutrale en selfs swak suur-eienskappe. Sommige sintetiese verbindings met 'n soortgelyke struktuur kan ook alkaloïede genoem word. Benewens koolstof, waterstof en stikstof, kan alkaloïede ook suurstof, swawel en, meer selde, ander elemente soos chloor, broom en fosfor bevat.

Alkaloïede word deur 'n groot verskeidenheid organismes geproduseer, waaronder bakterieë, swamme, plante en diere. Dit kan gesuiwer word uit ru-ekstrakte van hierdie organismes deur suur-basis-ekstraksie of oplosmiddel-ekstraksies gevolg deur silika-gel-kolomchromatografie. Alkaloïede het 'n wye verskeidenheid farmakologiese aktiwiteite, insluitend antimalaria (bv. kinien), antiastma (bv. efedrien), antikanker (bv. homoharringtonien), vasodilatoriese (veroorsaak verbreding van bloedvate) (bv. vinkamien), antiaritmiese (onderdruk abnormale hartritmes) (bv. kinidien), pynstillende (bv. morfien), antibakteriese (bv. cheleritrien), en antihiperglisemiese (bv. piperien) aktiwiteite. Ander alkaloïede het psigotropiese (bv. psilosin) en stimulerende aktiwiteite (bv. kokaïen, kafeïen, nikotien, teobromien), en is gebruik in rituele of as ontspanningsmiddels. Alkaloïede kan ook giftig wees (bv. atropien, tubokurarien). Alhoewel alkaloïede 'n verskeidenheid metaboliese stelsels by mense en ander diere beïnvloed, het dit 'n byna eenvormige bitter smaak of nasmaak.

Die skeidingslyn tussen alkaloïede en ander stikstofbevattende natuurlike verbindings is nie duidelik nie. Verbindings soos aminosuurpeptiede, proteïene, nukleotiede, nukleïensuur, amiene en antibiotika word gewoonlik nie alkaloïede genoem nie. Natuurlike alifatiese verbindings met stikstof in eksosikliese posisie (meskalien, serotonien, dopamien, ens.) word gewoonlik as amiene geklassifiseer eerder as as alkaloïede. Sommige outeurs beskou alkaloïede egter as 'n spesiale geval van amiene.

## Verwysings
# Plasmodium falciparum

| *Plasmodium falciparum* |
| --- |
|  |
| Makrogametosiet (links) en mikrogametosiet (regs) van *P. falciparum* |
| Wetenskaplike klassifikasie  |
| Domein: | Eukaryota |
| (geen rang): | Diaphoretickes |
| *Klade*: | TSAR |
| *Klade*: | SAR |
| Infrakoninkryk: | Alveolata |
| Filum: | Apicomplexa |
| Klas: | Aconoidasida |
| Orde: | Haemospororida |
| Familie: | Plasmodiidae |
| Genus: | *Plasmodium* |
| Spesie: | P. falciparum |
| Binomiale naam |
| Plasmodium falciparum Welch, 1897 |
| Sinonieme |
| * *Oscillaria malariae* Laveran, 1881
* *Plasmodium malariae* Marchiafava and Celli, 1885
* *Laverania malariae* Feletti and Grassi, 1890
* *Ematozoo falciforme* Antolisei and Angelini, 1890
* *Haemamoeba immaculata* Grassi, 1891
* *Haemamoeba laverani* Labbe, 1894
* *Haematozoon falciforme* Thayer and Hewetson, 1895
* *Haematozoon falciparum* Welch, 1897
* *Haemosporidium sedecimanae* Lewkowicz, 1897
* *Haemosporidium undecimanae* Lewkowicz, 1897
* *Haemosporidium vigesimotertianae* Lewkowicz, 1897
 |

Plasmodium falciparum is die malariaparasiet wat verantwoordelik is vir 80% van alle sterftes wat toegeskryf kan word aan malaria. Die organisme is vanaf die phyllum Apicomplexa wat gekenmerk word deur teenwoordigheid van 'n chloroplasagtige organel genaamd die apikoplas. Die apikoplas is verantwoordelik vir die metabolisme van heem wat uit die gasheer se rooibloedselle verkry word.

## Verwysings
# Kew Botaniese Tuin

Kew Botaniese Tuine "Temperate House" van die Pagoda.
**Kew Botaniese Tuin** is 'n botaniese tuin in suidwes Londen wat die grootste en mees diverse botaniese en mikologiese versamelings in die wêreld huisves. Dit is in 1759 gestig van die eksotiese tuin by Kew-park. Die tuin se lewendige versamelings sluit van die 27 000 taksa in saamgestel deur die Koninklike Botaniese Tuine, Kew, terwyl die herbarium, een van die grootste in die wêreld oor die 8.5 miljoen gepreserveerde plant and fungi monsters het. Die biblioteek bevat meer as 750 000 volumes en die illustrasieversameling meer as 175 000 drukke en sketse van plante. Dit is een van Londen se top toeristeaantreklikhede en is 'n Wêrelderfenisgebied.

Kew Botaniese Tuine, saam met die botaniese tuine by Wakehurst in Sussex, word bestuur deur die Royal Botanic Gardens, Kew, 'n internasionalle belangrike botaniese navorsings- en onderriginstansie wat 1100 personeel indiensneem en 'n nie-departementele publieke liggaam is wat deur die Departement vir Omgewing, Kos en Landelike Sake geborg word.

Die botaniese tuin by Kew is formeel in 1759 begin, alhoewel dit teruggespoor kan word na die eksotiese tuin by Kew-park, wat deur Lord Henry Capell, 1ste Baron Capell van Tewkesbury, begin is. Die terrein bestaan nou uit 132 hektaar tuine en botaniese glashuise, vier Graad I gelysde geboue en 36 Graad II gelyste geboue, almal binne 'n internasionale betekenisvolle landskap geleë. Kew Botaniese Tuine word gelys as Graad I op die Register van Historiese Parke en Tuine in Engeland.

Kew Botaniese Tuine het ook sy eie polisiediens, Kew Constabulary, wat sedert 1845 bestaan.

## Verwysings
# PubMed Central

**PubMed Central** (**PMC**) is 'n gratis digitale bron wat artikels met vrye toegang argiveer wat in lewenswetenskappe- en biomediese tydskrifte gepubliseer is. As een van die grootste navorsingsdatabasisse wat deur die Amerikaanse National Center for Biotechnology Information (NCBI) ontwikkel is, is PubMed Central meer as 'n bron van dokumente. Toelatings tot PMC word geïndekseer en geformatteer vir gevorderde metadata, mediese ontologie, en unieke identifiseerders wat die XML-gestruktureerde data vir elke artikel verryk.

Inhoud in PMC kan gekoppel word aan ander NCBI-databasisse en via Entrez-soekstelselsels deursoek word.

PubMed Central verskil van PubMed. PubMed Central is 'n gratis digitale argief van volledige artikels wat aan enigiemand via 'n webblaaier beskikbaar is. Daarteenoor is PubMed 'n deursoekbare databasis van biomediese aanhalings waarvan die volledige artikels elders beskikbaar is – in druk of aanlyn, gratis of nie.

## Verwysings
# Barcode of Life Data System

Die **Barcode of Life Data System** (BOLD) is 'n aanlyn platform vir die beskikbaarstelling van DNS-strepieskodes. DNS-strepieskodering is 'n taksonomiese metode wat gebruik word om spesies op grond van spesifieke genetiese merkers in hul DNS te identifiseer. Die platform word deur die *Centre for Biodiversity Genomics* in Kanada ontwikkel en onderhou.

Die stelsel bestaan uit vier hoofkomponente:

* ’n dataportaal
* ’n opvoedkundige portaal
* ’n register van BIN-kodes (veronderstelde spesies)
* ’n werkruimte vir data-insameling en -ontleding wat ’n aanlyn platform vir die analise van DNS-volgordes bied.

Sedert die bekendstelling van BOLD in 2005 is die stelsel uitgebrei om verskeie funksies te bied, insluitend die organisering, validering, visualisering en publikasie van data. Teen 16 November 2020 het BOLD reeds strepieskode-reekse vir 318 105 formeel beskryfde spesies diere, plante, swamme en protiste (met ongeveer 8,9 miljoen spesies) bevat.

’n Groot deel van die data in BOLD kom uit die *BARCODE 500K*-projek, wat tussen 2010 en 2015 deur die *International Barcode of Life*-konsortium beskikbaar gestel is. Die doel was om DNS-strepieskodes vir miljoene monsters en honderde duisende spesies te versamel. Hierdie data is deur wetenskaplikes wêreldwyd bygedra en help om die akkuraatheid van spesie-identifikasie te verbeter.

BOLD is vrylik beskikbaar vir navorsers wat in DNS-strepieskodering belangstel. Dit help met die publikasie van data wat aan internasionale standaarde voldoen en ondersteun samewerkingsprojekte tussen groot navorsingsgroepe.

## Verwysings

## Eksterne skakels

* Amptelike webwerf
# Encyclopedia of Life

Die **Encyclopedia of Life** (**EoL**) is ’n gratis aanlyn ensiklopedie wat probeer om al 1,9 miljoen lewende spesies wat aan die wetenskap bekend is, te dokumenteer. Dit word saamgestel uit bestaande databasisse en bydraes deur kenners en niekenners dwarsoor die wêreld.

Dit wil ’n bywerkbare bladsy opstel vir elke spesie met video's, foto's, klankgrepe, grafika en teks.

## Verwysings
# EPPO-kode

’n **EPPO-kode**, voorheen bekend as ’n **Bayerkode**, is ’n geënkodeerde identiseerder wat deur die European and Mediterranean Plant Protection Organization (EPPO) gebruik word in ’n stelsel wat daarop gemik is om organismes te identifiseer – naamlik plante, plae en patogene – wat belangrik is vir landbou en die beskerming van gewasse.

EPPO-kodes is ’n kernkomponent van ’n databasis van name, beide wetenskaplik en niewetenskaplik. Dit is aanvanklik deur die Bayer-korporasie begin, maar die amptelike lys kodes word nou deur EPPO onderhou.

## Verwysings
# Global Biodiversity Information Facility

Die amptelike lidmate of sg. 'deelnemers' in die GBIF bestaan uit lande, ekonomië en internasionale organisasies wat saam vrye en oop toegang tot biodiversiteitsdata wil bevorder. Hierdie kaart dui die GBIF se nasionale deelnemers aan soos op 29 Augustus 2017.
Die **Global Biodiversity Information Facility** (**GBIF**) is ’n internasionale organisasie wat fokus op wetenskaplike data oor biodiversiteit wat deur die internet beskikbaar is deur die gebruik van webdienste. Die data word deur baie instellings dwarsoor die wêreld verskaf; GBIF se inligtingstruktuur maak dié data deur ’n enkele portaal toeganklik en soekbaar. Data behels plante, diere, swamme en mikrobes.

## Eksterne skakels

* Wikimedia Commons het meer media in die kategorie Global Biodiversity Information Facility.
# iNaturalist

**iNaturalist** is ’n projek en aanlyn sosiale netwerk van naturaliste, wetenskaplikes en bioloë wat waarnemings van biodiversiteit oor die wêreld heen karteer en deel. Dit verskaf nuttige inligting aan ’n verskeidenheid navorsingsprojekte, museums, botaniese tuine, parke en ander organisasies.

Gebruikers van iNaturalist het al meer as agt miljoen waarnemings bygedra sedert dit in 2008 gestig is.

## Verwysings

## Eksterne skakels

* Wikimedia Commons het meer media in die kategorie INaturalist.